stanford-oval/wikipedia huggingface dataset:
עונת 2020/2021 בצ'מפיונשיפ
סטטיסטיקה > שערים

| מיקום | שחקן | קבוצה | שערים |
| --- | --- | --- | --- |
| 1 | אנגליה איוואן טוני | ברנטפורד | 33 |
| 2 | פינלנד טימו פוקי | נוריץ' סיטי | 26 |
| 3 | אנגליה אדם ארמסטרונג | בלקברן רוברטס | 25 |
| 4 | ויילס קימר מור | קארדיף סיטי | 20 |
| 5 | פורטוגל לוקאס ז'ואאו | רדינג | 19 |
הערות שוליים

↑  לשפילד ונסדיי נוכו 12 נקודות, מאוחר יותר הופחת העונש להורדת 6 נקודות בלבד.
עיצוב מכוון משתמש

עיצוב מכוון משתמש הוא פרדיגמת עיצוב שבה שמים דגש רב יותר על הצרכים, הרצונות והמגבלות של משתמש הקצה בתוכנה, בכל שלב בתהליך העיצוב. ניתן לאפיין את המונח עיצוב מכוון משתמש בתור תהליך של פתירת בעיה רב-שלבית שבו נידרשים המעצבים גם לאשש את הנחותיהם, באשר לשימוש המשתמשים בממשק, בעולם האמיתי עם משתמשים אמיתיים. מבחני שימושיות כאלה חשובים כיוון שלרוב קשה לחזות כיצד המשתמשים יבינו את הממשק, וכיצד הם ילמדו להשתמש בו.
ההבדל העיקרי מפרדיגמות אחרות לעיצוב ממשקים הוא בניסיון לייעל את ממשק המשתמש בנוגע לדרכי העבודה, הצרכים והדרישות של המשתמש, במקום להכריח אותו להתאים את עצמו לדרכי העבודה.
גישות ומודלים

מודלים של עיצוב מכוון משתמש נועדו לעזור למעצבים ליצור מוצרים המותאמים למשתמשים שלהם. במודלים אלה, מתחשבים בדרישות המשתמש כבר מהשלב הראשון, והן נכנסות למחזור החיים של המוצר. המאפיין העיקרי במודלים אלה הם השתתפות פעילה של משתמשים אמיתיים.
המטרה

עיצוב מכוון משתמש עונה על שאלות בנושאי השימוש והמטרות של המשתמשים, ואז משתמש בממצאים כדי להחליט בשלבי העיצוב והפיתוח. פרדיגמה זו מחפשת תשובות לשאלות הבאות:
מי הם המשתמשים של התוכנה?
מה המשימות והמטרות של המשתמשים?
מה רמת הידע והניסיון של המשתמשים בתוכנה, או בתוכנות דומות לה?
אילו אפשרויות המשתמשים צריכים לקבל מהתוכנה?
לאיזה מידע המשתמש עלול להיות צריך, ובאיזה צורה הם צריכים אותו?
איך המשתמשים חושבים שהתוכנה אמורה לעבוד?
יסודות

קיימים מספר יסודות לעיצוב מכוון משתמש. העיקריים שבהם מובאים כאן:
יסודות > נראות

הנראות עוזרת למשתמש לבנות מודל מחשבתי של התוכנה. מודלים אלה עוזרים למשתמש לחזות את ההשפעות של הפעולות בזמן השימוש בתוכנה. רכיבים חשובים בתוכנה (כדוגמת רכיבי ניווט) צריכים להיות מודגשים. המשתמשים אמורים להיות מסוגלים להבין במבט חטוף מה הם יכולים לבצע ומה לא בעזרת התוכנה שבה הם משתמשים.
יסודות > נגישות

המשתמשים אמורים למצוא במהירות ובקלות את המידע שהם צריכים בתוכנה. למשתמשים אמורים להיות דרכים שונות למציאת המידע שאותו הם מחפשים, כגון רכיבי ניווט, אפשרויות חיפוש, תוכן עניינים, מספרי עמודים, צביעת מידע וכדומה. רכיבי הניווט בתוכנה או במסמך אמורים להיות אחידים. במסמכים, האפשרות לרפרף על מסמך מאפשרת למשתמשים למצוא את חלקי המידע שאותו הם צריכים מבלי לקרוא את כל המסמך, ולשם כך ניתן שימוש באותיות מודגשות או נטויות.
יסודות > שפה

על המעצב להחליט על השפה שבה התוכנה תשתמש. ברוב המקרים, אלא אם נדרשים לכך, לא מומלץ להשתמש במונחים טכניים מידי.
ראו גם

שמישות
עיוורון כרזות
עיר אפלה

| --- | --- |

כרזת הסרט עיר אפלה
 בימוי:  אלכס פרויאס 
 הופק בידי:  אלכס פרויאס אנדרו מייסון מיכאל דה-לוקה בריאן וויטן
 תסריט:  דייוויד ס. גויר, לים דובוס, אלכס פרויאס 
 עריכה:  אאוג'ניו אלאביזו נינו בראליי
 שחקנים ראשיים:  רופוס סוול ויליאם הרט קיפר סאת'רלנד ג'ניפר קונלי
 מוזיקה:  אניו מוריקונה
 צילום:  דריוס וולסקי
 מדינה:  אוסטרליה, ארצות הברית 
 חברת הפקה:  ניו ליין סינמה 
 חברה מפיצה:  New Line Cinema
 שיטת הפצה:  וידאו על פי דרישה 
 הקרנת בכורה:  1998
 משך הקרנה:  100 דק' 
 שפת הסרט:  אנגלית 
 סוגה:  נאו-נואר, סרט דיסטופי, פילם נואר, סרט אימה, סרט מדע בדיוני, סרט מתח, מדע בדיוני 
 תקציב:  $27,000,000
 הכנסות:  $27,200,316
 הכנסות באתר מוג'ו:   darkcity
 פרסים:  פרס ברם סטוקר לתסריט הטוב ביותר (אלכס פרויאס)  פרס סאטורן לסרט מדע בדיוני  בפסקה זו רשומה אחת נוספת שטרם תורגמה 
 אתר רשמי
 דף הסרט ב־IMDb
 
עיר אפלה (באנגלית: Dark City) הוא סרט מדע בדיוני אשר נכתב ובוים בידי אלכס פרויאס ויצא לאקרנים ב-1998. הסרט לא זכה להצלחה מסחרית, אך הפך עם השנים לסרט פולחן.
עמינדב אשבל

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  18 באפריל 1897 גדרה, האימפריה העות'מאנית האימפריה העות'מאנית
 פטירה:  19 ביולי 1975 (בגיל 78) ירושלים, ישראל ישראל
 מקום מגורים:  ירושלים
 פעילות בולטת:  יו"ר דירקטוריון הכשרת היישוב
 עיסוק:  רוכש קרקעות סופר מורה
 בת זוג:  שרה אשבל
עמינדב אשבל (18 באפריל 1897, גדרה – 19 ביולי 1975, ירושלים) היה יו"ר הדירקטוריון של חברת הכשרת היישוב, מומחה ארצי לענייני רכישת קרקע ופיתוחה, סופר, מורה ואיש ציבור ישראלי.
ביוגרפיה

אשבל נולד במושבה גדרה בשנת 1897 להוריו יוסף מנחם הלוי (מצאצאי רבניה של העיירה לובביץ') ורוחמה אשבל, חברי תנועת ביל"ו. בילדותו עברה המשפחה כמה גלגולים: מגדרה עברו לגור בחדרה, ולאחר שאחד הבנים חלה במלריה עקרו לראשון לציון; משם עברו לגור בבאר טוביה, חזרו לגדרה ורק לבסוף השתקעו בפתח תקווה. עמינדב למד את לימודיו היסודיים בבית הספר יק"א פיק"א, ואת לימודיו התיכוניים בבית הספר התיכון החקלאי במושבה.
בפרוץ מלחמת העולם הראשונה ברח אשבל מהארץ בעקבות דרישת השלטונות העות'מאנים לגייסו לשירות צבאי. לאחר שהייה קצרה במצרים, הגיע לקפריסין, שם שימש כמורה לבני משפחה יהודית; הייתה זאת התנסותו הראשונה בהוראה. לאחר מכן חזר למצרים, ועבד שם בבית חרושת לביסקוויטים. בהזדמנות הראשונה חזר אשבל לארץ ישראל, והתנדב לגדודים העבריים.
לאחר שחרורו מהשרות הצבאי עבד עמינדב אשבל תקופה מסוימת בחקלאות, ולאחר מכן עסק שוב בהוראה, ולימד עברית לחלוצים ששהו במחנה אוהלים בעיר לוד.
בשנת 1922 עבר אשבל להתגורר בירושלים, שם נשאר לגור עד פטירתו, שם נישא לשרה, חברתו מילדות, ומשם פעל את פעולתיו החשובות להתפתחות הארץ וההתיישבות. בשנה זאת הצטרף אשבל לחברת הכשרת היישוב. באותם ימים החל להתעורר מחדש מפעל ההתיישבות בארץ, שנפסק לחלוטין בימי מלחמת העולם הראשונה, וחשיבותה של חברת הכשרת היישוב הלכה וגדלה. אשבל החל לעבוד במחיצתם של ארתור רופין ויהושע חנקין, שאותם כיבד ולמד מהם רבות.
אשבל החל לפעול לרכישת קרקעות להתיישבות חקלאית, שאותן העביר באופן מיידי לקרן הקיימת לישראל. כמו כן רכש קרקעות לבניית שיכונים עירוניים עבור ותיקים ועבור עולים חדשים.
לדבריו של אריה דולצין, מי שהיה גזבר הסוכנות היהודית ונשיא ההסתדרות הציונית, לאשבל היה חלק נכבד בכך שגם בתקופות של עלייה המונית לישראל, לא חסרו עתודות קרקע לבנייה.
אשבל התקדם בחברת הכשרת היישוב, ובשנת 1942 נתמנה כחבר בהנהלתה. בשנת 1949 צורף לדירקטוריון של החברה, ובשנת 1964 נתמנה ליו"ר הדירקטוריון. בנוסף כיהן עמינדב גם כיו"ר דירקטוריון "הירקון בישראל בע"מ", כמנכ"ל "אזורים" - חברה להשקעות בפיתוח ובבנין בע"מ, כחבר בדירקטוריון של החברה לפיתוח טבריה, סגן יו"ר לשכת המסחר בירושלים ועוד.
למרות עיסוקיו הציבוריים היה אשבל אדם צנוע ומופנם שסלד מפרסומת, עם זאת היה בעל גישה חמה וחביבה אל הזולת, ואל כל הנושאים בהם עסק. אשבל נפטר בשבת נחמו, שנת ה'תשל"ה.
בתו, ד"ר רחל בילורי, הייתה מומחית בספיגת חלבון בבעלי חיים. אחיו, דב אשבל, היה פרופסור למטאורולוגיה.
הכשרת היישוב - פרשיות ומפעלים בערי הארץ

ספר זה יצא לאור כשנה לאחר פטירתו של המחבר, והוא השלמה לשני ספריו הקודמים: "חמישים וחמש שנות הכשרת היישוב", שיצא לאור בשנת 1958, ו"ששים שנות הכשרת היישוב", שיצא לאור בשנת 1969. הספר מתאר את חלקה של חברת הכשרת היישוב בנושא גאולת קרקע, בערים הגדולות: ירושלים, תל אביב וחיפה.
בספר מתוארות פרשיות של רכישת קרקעות, כאשר כל פרשה מגובה ביומנים, תעודות ומסמכים מקוריים.
הספר יצא לאור, על פי כתב יד שהשאיר המחבר, שאותו כתב אף בתקופה בה שכב על ערש דווי.
ספריו

דפי זיכרון: שרה אשבל ז"ל, חמו"ל
חמישים וחמש שנות הכשרת היישוב, ירושלים: הוצאת חברת הכשרת היישוב, 1958
ששים שנות הכשרת היישוב, ירושלים: הוצאת חברת הכשרת היישוב, 1969
הכשרת היישוב: פרשיות ומפעלים בערי הארץ; ירושלים, תל אביב וחיפה, ירושלים: הוצאת חברת הכשרת היישוב, 1976
הערות שוליים

↑  אבות המשפחה ובניה
1 2  מדברי אריה דולצ'ין גזבר הסוכנות, ביום השלושים לפטירתו של ע' עמינדב, מובא בספר הכשרת היישוב: פרשיות ומפעלים בערי הארץ, ירושלים, תל אביב וחיפה.
| --- | --- |
בקרת זהויות :  NLI: 987007310328405171  VIAF: 182539874   WorldCat (עם VIAF): 182539874 
כריכת הספר
עונת 2020 בגביע ליברטדורס

| --- | --- |

אצטדיון המרקנה שאירח את משחק הגמר
 תקופת התחרות:  21 בינואר 2020 – 21 בנובמבר 2020 (306 ימים)
 מספר משתתפות:  32  (מתוך 47 משתתפות שנרשמו)
 הזוכה:  ברזיל פלמיירס
 מספר משחקים:  30
 מספר שערים:  62 (2.07 בממוצע למשחק)
 → 20182021 ←
עונת 2020 בגביע הליברטדורס היא העונה ה-61 של התחרות הדרום-אמריקאית לקבוצות כדורגל, והיא אורגנה על ידי CONMEBOL. המשחק הראשון במסגרת המוקדמות התקיים ב-21 בינואר 2020. בתחרות השתתפו 47 קבוצות מכל מדינות חברי הארגון.
משחק הגמר יערך ב-21 בנובמבר 2020 באצטדיון המרקנה, ריו דה ז'ניירו, ברזיל. המנצחת בגמר תזכה להשתתף בעונה הבאה של הטורניר, וכן תעפיל לגביע העולם למועדונים 2020.
לוח זמנים

| שלב | סיבוב | תאריך הגרלה | מפגש ראשון | מפגש שני |
| --- | --- | --- | --- | --- |
| מוקדמות | שלב המוקדמות הראשון | 17 בדצמבר 2019 | 21-22 בינואר 2020 | 28-29 בינואר 2020 |
| מוקדמות | שלב המוקדמות השני | 17 בדצמבר 2019 | 4-6 בפברואר 2020 | 11-13 בפברואר 2020 |
| מוקדמות | שלב המוקדמות השלישי | 17 בדצמבר 2019 | 18-20 בפברואר 2020 | 25-27 בפברואר 2020 |
| שלב הבתים | מחזור 1 | 17 בדצמבר 2019 | 3-5 במרץ 2020 | 3-5 במרץ 2020 |
| שלב הבתים | מחזור 2 | 17 בדצמבר 2019 | 10-12 במרץ 2020 | 10-12 במרץ 2020 |
| שלב הבתים | מחזור 3 | 17 בדצמבר 2019 | 15-17 בספטמבר 2020 (במקור 17-19 במרץ 2020) | 15-17 בספטמבר 2020 (במקור 17-19 במרץ 2020) |
| שלב הבתים | מחזור 4 | 17 בדצמבר 2019 | 22-24 בספטמבר 2020 (במקור 7-9 באפריל 2020) | 22-24 בספטמבר 2020 (במקור 7-9 באפריל 2020) |
| שלב הבתים | מחזור 5 | 17 בדצמבר 2019 | 29 בספטמבר-1 באוקטובר 2020 (במקור 21-23 באפריל 2020) | 29 בספטמבר-1 באוקטובר 2020 (במקור 21-23 באפריל 2020) |
| שלב הבתים | מחזור 6 | 17 בדצמבר 2019 | 20-22 באוקטובר 2020 (במקור 5-7 במאי 2020) | 20-22 באוקטובר 2020 (במקור 5-7 במאי 2020) |
| שלבי הנוקאאוט | שמינית הגמר | 24 באוקטובר 2020 (במקור 13 במאי 2020) | 24-26 בנובמבר 2020 (21-23 ביולי 2020) | 1-3 בדצמבר 2020 (28-30 ביולי 2020) |
| שלבי הנוקאאוט | רבע הגמר | 24 באוקטובר 2020 (במקור 13 במאי 2020) | 8-10 בדצמבר 2020 (18-20 באוגוסט 2020) | 15-17 בדצמבר 2020 (25-27 באוגוסט 2020) |
| שלבי הנוקאאוט | חצי הגמר | 24 באוקטובר 2020 (במקור 13 במאי 2020) | 5-7 בינואר 2021 (22-24 בספטמבר 2020) | 12-14 בינואר 2021 (29 בספטמבר-1 באוקטובר 2020) |
| שלבי הנוקאאוט | גמר | 24 באוקטובר 2020 (במקור 13 במאי 2020) | 30 בינואר 2021 (במקור 21 בנובמבר 2020) באצטדיון המרקנה, ריו דה ז'ניירו | 30 בינואר 2021 (במקור 21 בנובמבר 2020) באצטדיון המרקנה, ריו דה ז'ניירו |
שלב המוקדמות > שלב המוקדמות הראשון

| קבוצה א' | תוצאה | קבוצה ב' | משחק ראשון | משחק שני |
| --- | --- | --- | --- | --- |
| בוליביה סן חוסה | 0–5 | פרגוואי גוארני | 0–1 | 0–4 |
| ונצואלה קרבובו | 1–2 | פרו אוניברסיטריו | 1–1 | 0–1 |
| אורוגוואי פרוגרסו | 1–5 | אקוודור ברצלונה גואיאקיל | 0–2 | 1–3 |
שלשות המנצחות בשלב זה יעפילו אל שלב המוקדמות השני.
שלב המוקדמות > שלב המוקדמות השני

| קבוצה א' | תוצאה | קבוצה ב' | משחק ראשון | משחק שני |
| --- | --- | --- | --- | --- |
| פרו אוניברסיטריו | 2-1 | פרגוואי סרו פורטניו | 1-1 | 2-1 |
| אורוגוואי סרו לארגו | 6-2 | צ'ילה פלסטינו | 1-1 | 5-1 |
| קולומביה אינדפנדיינטה מדיין | 2-4 | ונצואלה דפורטיבו טאצ'ירה | 0-4 | 2-0 |
| אקוודור מאקארה | 2-0 | קולומביה דפורטס טולימה | 1-0 | 1-0 |
| צ'ילה אוניברסידד דה צ'ילה | 2-0 | ברזיל אינטרנסיונל | 0-0 | 2-0 |
| בוליביה דה סטרונגסט | 2-2 (6-5 פ) | ארגנטינה אתלטיקו טוקומאן | 0-2 | 2-0 |
| פרגוואי גוארני | 2-2 (ש) | ברזיל קורינתיאנס | 0-1 | 2-1 |
| קולומביה דפורטס טולימה | 2-5 | פרו ספורטינג קריסטל | 0-4 | 2-1 |
שמונת המנצחות בשלב זה יעפילו אל שלב המוקדמות השלישי.
שלב המוקדמות > שלב המוקדמות השלישי

| קבוצה א' | תוצאה | קבוצה ב' | משחק ראשון | משחק שני |
| --- | --- | --- | --- | --- |
| אקוודור ברצלונה גואיאקיל | 0-5 | פרגוואי סרו פורטניו | 0-1 | 0-4 |
| צ'ילה פלסטינו | 3-1 | פרגוואי גוארני | 1-0 | 2-1 |
| קולומביה אינדפנדיינטה מדיין | 1-1 (2-4 פ) | ארגנטינה אתלטיקו טוקומאן | 0-1 | 1-0 |
| קולומביה דפורטס טולימה | 1-0 | ברזיל אינטרנסיונל | 0-0 | 1-0 |
ארבע המנצחות בשלב זה יעפילו אל שלב הבתים, שתי הראשונות מתוך ארבע המפסידות יעברו לגביע הסודאמריקנה.
| סודאמריקנה> קבוצה | סודאמריקנה> משחקים | סודאמריקנה> ניצחונות | סודאמריקנה> תיקו | סודאמריקנה> הפסדים | סודאמריקנה> שערי זכות | סודאמריקנה> שערי חובה | סודאמריקנה> הפרש שערים | סודאמריקנה> נקודות |
| --- | --- | --- | --- | --- | --- | --- | --- | --- |

| ארגנטינה אתלטיקו טוקומאן | 2 | 1 | 0 | 1 | 1 | 1 | 0 | 3 |
| קולומביה דפורטס טולימה | 2 | 0 | 1 | 1 | 0 | 1 | 1- | 1 |
| צ'ילה פלסטינו | 2 | 0 | 0 | 2 | 1 | 3 | 2- | 0 |
| פרגוואי סרו פורטניו | 2 | 0 | 0 | 2 | 0 | 5 | 5- | 0 |
שלב הבתים > גמר

משחק הגמר נערך ב-30 בינואר 2021, באצטדיון המרקנה בריו דה ז'ניירו שבברזיל, משחק הגמר היה אמור להתקיים בתאריך 21 בנובמבר 2020 אך נדחה בגלל מגפת הקורונה .
| 0 | 1 | 2 | 3 | 4 |
| --- | --- | --- | --- | --- |
| 30 בינואר 2021 | ברזיל פלמיירס | 1 - 0 | ברזיל סנטוס | אצטדיון המרקנה, ריו דה ז'ניירו, ברזיל צופים: 0 |
| 30 בינואר 2021 | ברנו לופס  90+10' |  |  | אצטדיון המרקנה, ריו דה ז'ניירו, ברזיל צופים: 0 |
עונת 2020/2021 בליגת העל בכדורגל נשים

| --- | --- |

 תקופת התחרות:  24 בדצמבר 2020 – 30 במאי 2021 (158 ימים)
 מספר משתתפות:  10
 הזוכה:  מ.ס. קריית גת
 מספר משחקים:  90
 מספר שערים:  300 (3.33 בממוצע למשחק)
 מלך השערים:  ישראל קורל חזן (מכבי בנות עמק חפר) - 16 שערים
 → 2019/20202021/2022 ←
עונת 2020/2021 בליגת העל בכדורגל נשים הייתה העונה ה-23 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-24 בדצמבר 2020 והסתיימה ב-30 במאי 2021.
מ.ס. קריית גת זכתה בתואר בפעם השלישית בתולדותיה כשהיא מקדימה את הפתעת העונה בנות נתניה.
מכבי חולון סיימה אחרונה בלי ששיחקה משחק אחד במהלך העונה לאחר שלא הצליחה להעמיד קבוצה לתחילת העונה ופעילותה הופסקה. הפועל עירוני פתח תקווה סיימה במקום הלפני אחרון ושתי הקבוצות ירדו לליגה הלאומית.
מלכת השערים בתום העונה הייתה קורל חזן עם 16 שערים. נגו מבלאק נבחרה לשחקנית העונה ועמית ביילין לשוערת העונה.
טרום עונה

בעקבות התפרצות נגיף הקורונה בישראל והפסקת עונת המשחקים הקודמת לפני סיומה, הוחלט כי כל הקבוצות ששיחקו בליגת העל בעונה הקודמת ישחקו בה גם העונה ואליהן יצטרפו שתי הקבוצות שהובילו את הליגה הלאומית עם הפסקת העונה הקודמת.
הקבוצות שסיימו ראשונות בליגה הלאומית בעונת 2019/2020 והצטרפו לליגת העל לקראת עונה זו היו הפועל באר שבע והפועל עירוני פתח תקווה.
לקראת סוף העונה הקודמת התקבלה בהתאחדות לכדורגל החלטה עקרונית על הפיכת ליגת העל לנשים לליגה מקצוענית. למרות החלטה זו, לא הוקצו תקציבים למימוש ההחלטה והליגה לא נפתחה כמתוכנן בספטמבר ואף נשקלה אי פתיחתה בשנה זו ודחייתה עד לתחילת השנה הבאה. בעקבות מצב זה קמה מחאה של קבוצות הליגה ושל השחקניות ובסופו של דבר הוחלט כי הליגה תחזור לפעילות בדצמבר.
פורמט

בעקבות התמשכות מגפת הקורונה והשתתפות 10 קבוצות בליגה הוחלט על ביטול הפלייאוף לעונה זו וקיום שני סבבים בני 9 מחזורים כך שכל קבוצה תתחרה מול האחרות פעמיים (בית וחוץ) ובסך הכל 18 מחזורים.
בעונה זו אפשרו לכל קבוצה לצרף 6 שחקניות זרות כאשר רק 5 מהן יכולות לקחת חלק במשחק בו זמנית. בנוסף, הגבילו ל-16 את גיל המינימום להשתתפות שחקניות ללא חריגות.
הקבוצה שתסיים ראשונה בתום העונה תוכרז כאלופת המדינה בכדורגל נשים. שתי הקבוצות שיסיימו אחרונות ירדו לליגה הלאומית.
קבוצות

הליגה כוללת 10 קבוצות, 8 ששיחקו בליגה בעונת 2019/2020, אליהן הצטרפו הפועל באר שבע והפועל עירוני פתח תקווה שהעפילו מהליגה הלאומית.
| קבוצה | ישוב | מגרש | הערות |
| --- | --- | --- | --- |
| אס"א תל אביב | תל אביב | אוניברסיטת תל אביב |  |
| מ.ס. קריית גת | קריית גת | מגרש סינתטי קריית גת |  |
| מכבי כישרונות חדרה | חדרה | מגרש רמדה חדרה |  |
| מ.כ. רמת השרון | רמת השרון | אצטדיון גרונדמן, רמת השרון |  |
| מכבי חולון | חולון | מגרש חולון חדש |  |
| בנות נתניה | נתניה | מגרש נתניה שפירא |  |
| הפועל רעננה | רעננה | מגרש רעננה פארק צפוני סינתטי |  |
| מכבי בנות עמק חפר | עמק חפר | מגרש בת חפר |  |
| הפועל באר שבע | באר שבע |  |  |
| הפועל עירוני פתח תקווה | פתח תקווה |  |  |
מהלך העונה

הליגה נפתחה בסוף דצמבר וכבר לאחר שלושה מחזורים הופסקה עקב הסגר השלישי שהושת על המדינה בניסיון לעצור את התפשטות נגיף הקורונה. במהלך הסגר הקבוצות המשיכו להתאמן במטרה לחזור למשחקי הליגה מוקדם ככל הניתן. מכבי חולון לא פתחה את העונה כיוון שלא עברה בבקרה התקציבית של ההתאחדות. הקבוצה ספגה הפסד טכני במחזור הראשון ושני משחקיה הבאים נדחו כדי לאפשר לה להתארגן.
לאחר שהתקבלה החלטה שליגות העל בכדורגל וכדורסל יחזרו לשחק במהלך הסגר השלישי חזרה גם ליגת העל לנשים בכדורגל והמחזור הרביעי שוחק ב-25 בינואר. מכבי חולון לא הצליחה להעמיד קבוצה ופעולתה הופסקה.
בסוף הסיבוב הראשון ניצבה מ.ס. קריית גת במקום הראשון ללא הפסדים. מכבי בנות עמק חפר ובנות נתניה הצליחו להעמיד קבוצות חזקות וסיימו את הסיבוב הראשון במקומות השני והשלישי בהתאמה כשמיד אחריהן אס"א תל אביב. האלופה, מ.כ. רמת השרון, אכזבה בסיבוב הראשון וסיימה אותו חמישית ובפער ניכר מהמובילה. בחצי התחתון של הטבלה, נאבקו מכבי כישרונות חדרה, הפועל רעננה והפועל באר שבע. מתחת לקו האדום סיימה את הסיבוב הראשון הפועל עירוני פתח תקווה לאחר שהפסידה בכל משחקיה פרט לתוצאת תיקו אחת.
גם בסיבוב השני המשיכו להתמודד בצמרת מ.ס. קריית גת ובנות נתניה עד למחזורים האחרונים של הליגה כשמכבי בנות עמק חפר ואס"א תל אביב מיד אחריהן. הפועל רעננה השתפרה בסיבוב השני והתברגה במרכז הטבלה יחד עם מ.כ. רמת השרון ומכבי כישרונות חדרה. בתחתית, נאבקו הפועל באר שבע והפועל עירוני פתח תקווה אך האחרונה המשיכה ביכולתה החלשה וירדה למעשה ליגה מספר מחזורים לפני סיום העונה. מחזור אחד לפני סיום העונה הבטיחה מ.ס. קריית גת את זכייתה באליפות השלישית בתולדותיה והשלמת עונה מוצלחת במיוחד עם זכייה בטרבל שבנוסף לאליפות כלל גם זכייה בגביע אתנה ובגביע המדינה.
ארגון שחקניות ושחקני הכדורגל בשיתוף עם אתר ONE ערכו עם סיום העונה טקס לנבחרי העונה ובו נבחרו נגו מבלאק לשחקנית העונה ועמית ביילין לשוערת העונה.
טבלת הליגה בסיום העונה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | מ.ס. קריית גת | 18 | 13 | 4 | 1 | 38 | 8 | 30 | 43 | העפילה לשלב המוקדמות של ליגת האלופות בכדורגל נשים |
| 2 | בנות נתניה | 18 | 12 | 1 | 5 | 36 | 29 | 7 | 37 |  |
| 3 | מכבי בנות עמק חפר | 18 | 11 | 4 | 3 | 54 | 24 | 30 | 37 |  |
| 4 | אס"א תל אביב | 18 | 10 | 5 | 3 | 35 | 16 | 19 | 35 |  |
| 5 | מ.כ. רמת השרון | 18 | 9 | 4 | 5 | 36 | 19 | 17 | 31 |  |
| 6 | הפועל רעננה | 18 | 9 | 1 | 8 | 34 | 28 | 6 | 28 |  |
| 7 | מכבי כישרונות חדרה | 18 | 6 | 4 | 8 | 23 | 28 | 5- | 22 |  |
| 8 | הפועל באר שבע | 18 | 4 | 3 | 11 | 26 | 37 | 11- | 15 |  |
| 9 | הפועל עירוני פתח תקווה | 18 | 2 | 2 | 14 | 18 | 57 | 41- | 8 | ירדו לליגה הלאומית |
| 10 | מכבי חולון | 18 | 0 | 0 | 18 | 0 | 54 | 54- | 0 | ירדו לליגה הלאומית |
מלכת השערים

| מקום | שם | קבוצה | שערים |
| --- | --- | --- | --- |
| 1 | ישראל קורל חזן | מכבי בנות עמק חפר | 16 |
| 2 | קמרון נגו מבלאק | מ.ס. קריית גת | 11 |
| 3 | ארצות הברית גבריאלה פלוגי | הפועל רעננה | 9 |
| ישראל טליה זומר | אס"א תל אביב | 9 |  |
| ישראל נועה סלימהוגיץ' | מכבי בנות עמק חפר | 9 |  |
קישורים חיצוניים לסיקור ותקצירי המחזורים

| מחזור | סיקור | תקציר |
| --- | --- | --- |
| 1 | רמת השרון ונתניה בפסגה, אס"א תל אביב ועמק חפר סיימו בשוויון דרמטי באתר דבר העובדים |  מגזין ליגת העל לנשים - מחזור 1 - עונת 20-21, סרטון בערוץ "ההתאחדות", באתר יוטיוב |
| 2 | ניצחון דרמטי לעמק חפר על רמת השרון, ניצחון לאס"א ת"א באתר דבר העובדים |  מגזין ליגת העל לנשים - מחזור 2, סרטון בערוץ "ההתאחדות", באתר יוטיוב |
| 3 | אס"א ת"א ניצחה את חדרה, הליגה נכנסה לסגר באתר דבר העובדים |  מגזין ליגת העל לנשים - מחזור 3, סרטון בערוץ "ההתאחדות", באתר יוטיוב |
| 4 | קריית גת ניצחה 0:3 את עמק חפר, אס"א ת"א ממשיכה להוביל את הטבלה באתר דבר העובדים |  מגזין ליגת העל לנשים - מחזור 4, סרטון בערוץ "ההתאחדות", באתר יוטיוב |
| 5 | קריית גת ניצחה 0:1 את באר שבע ועלתה למקום הראשון באתר דבר העובדים |  מגזין ליגת העל לנשים - מחזור 5, סרטון בערוץ "ההתאחדות", באתר יוטיוב |
| 6 | קריית גת סיימה בתיקו עם חדרה, רמת השרון ניצחה 0:1 את אס"א ת"א באתר דבר העובדים |  מגזין ליגת העל לנשים - מחזור 6, סרטון בערוץ "ההתאחדות", באתר יוטיוב |
| 7 | מהפך דרמטי לאס"א ת"א מול הפועל פתח תקווה, קריית גת שמרה על המקום הראשון באתר דבר העובדים |  מגזין ליגת העל לנשים - מחזור 7, סרטון בערוץ "ההתאחדות", באתר יוטיוב |
| 8 | מ.ס. קריית גת ואס"א תל אביב סיימו את משחק העונה בשוויון 0:0 באתר דבר העובדים |  מגזין ליגת העל לנשים - מחזור 8, סרטון בערוץ "ההתאחדות", באתר יוטיוב |
| 9 | עמק חפר ניצחה את נתניה, אס"א ת"א איבדה נקודות חשובות באתר דבר העובדים |  מגזין ליגת העל לנשים - מחזור 9, סרטון בערוץ "ההתאחדות", באתר יוטיוב |
| 10 | אס"א ת"א ועמק חפר נפרדו בתיקו 2:2, קריית גת ממשיכה לנצח באתר דבר העובדים |  מגזין ליגת העל לנשים - מחזור 10, סרטון בערוץ "ההתאחדות", באתר יוטיוב |
| 11 | אס"א תל אביב ניצחה את הפועל באר שבע בתוספת הזמן באתר דבר העובדים |  מגזין ליגת העל לנשים - מחזור 11, סרטון בערוץ "ההתאחדות", באתר יוטיוב |
| 12 | קריית גת ניצחה את רעננה, אס"א ת"א גברה על חדרה בדקה ה-90 באתר דבר העובדים |  מגזין ליגת העל לנשים - מחזור 12, סרטון בערוץ "ההתאחדות", באתר יוטיוב |
| 13 | בנות נתניה ניצחה את אס"א ת"א, קריית גת ועמק חפר סיימו בתיקו באתר דבר העובדים |  מגזין ליגת העל לנשים - מחזור 13, סרטון בערוץ "ההתאחדות", באתר יוטיוב |
| 14 |  |  מגזין ליגת העל לנשים - מחזור 14, סרטון בערוץ "ההתאחדות", באתר יוטיוב |
| 15 | קריית גת מתקרבת לאליפות, אס"א ת"א ורמת השרון סיימו בתיקו באתר דבר העובדים |  מגזין ליגת העל לנשים - מחזור 15, סרטון בערוץ "ההתאחדות", באתר יוטיוב |
| 16 | קריית גת סיימה בתיקו ותוכל להבטיח את האליפות מול אס"א ת"א באתר דבר העובדים |  מגזין ליגת העל לנשים - מחזור 16, סרטון בערוץ "ההתאחדות", באתר יוטיוב |
| 17 | בפעם השלישית בתולדותיה: מ.ס. קריית גת זכתה באליפות המדינה לנשים בכדורגל באתר דבר העובדים |  מגזין ליגת העל לנשים - מחזור 17, סרטון בערוץ "ההתאחדות", באתר יוטיוב |
| 18 | אס"א ת"א ניצחה 1:6 במחזור הסיום של ליגת העל, שירלי אוחנה פרשה באתר דבר העובדים |  |
ראו גם

גביע המדינה בכדורגל נשים 2020/2021
הערות שוליים

↑  ליאור ברטל, ‏"החלטה חשובה והיסטורית": ליגת הנשים בכדורגל תוגדר כליגה מקצוענית, באתר דבר העובדים בארץ ישראל, 27 במאי 2020
↑  מיקי שורץ, "דחיית ליגת העל לנשים מונעת משיקולים אישיים", באתר ynet, 10 בספטמבר 2020
↑  מיקי שורץ, מחאת הכדורגלניות מחריפה: "נציק להתאחדות עד שיפסיקו להתעלם מאיתנו", באתר ynet, 9 בספטמבר 2020
↑  יאיר צוקר, ‏ארגון שחקני ושחקניות הכדורגל להתאחדות: "תשיבו את ליגות הנשים לפעילות", באתר דבר העובדים בארץ ישראל, 7 בספטמבר 2020
↑  ליאור ברטל, ‏לאחר מאבק השחקניות: הושג סיכום על מועד פתיחת ליגת העל לנשים בכדורגל, באתר דבר העובדים בארץ ישראל, 17 בספטמבר 2020
↑  מיקי שורץ, עכשיו זה רשמי: ליגת הנשים חוזרת, באתר ynet, 18 בספטמבר 2020
↑  גידי ליפקין, ‏השרים אישרו: ליגות העל חוזרות בסוף השבוע, באתר ONE‏, 21 בינואר 2021
↑  החלטת בית הדין המשמעתי של ההתאחדות לכדורגל בעניין מכבי חולון
↑  ספי פסטרנק, כדורגל נשים: מ.ס קריית-גת זכתה באליפות בפעם השלישית, באתר ynet, 24 במאי 2021
↑  אלופות: מ.ס. קריית גת זכו באליפות המדינה בפעם השלישת בתולדות המועדון
↑  קריית גת אלופת המדינה בכדורגל נשים, באתר ערוץ הספורט, 24 במאי 2021
↑  קבלו את נבחרי ונבחרות העונה בכדורגל 2021
↑  תם ונשלם טקס נבחרי העונה בכדורגל הישראלי, באתר ONE‏, 31 במאי 2021
| עונות בליגה העליונה בכדורגל נשים |
| --- | --- | --- |
| ליגת נשים | 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 |  |
| ליגת נשים ראשונה | 2010/2011 • 2011/2012 • 2012/2013 • 2013/2014 • 2014/2015 • 2015/2016 |  |
| ליגת העל לנשים | 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 |  |
עיטורי משטרת ישראל ושירות בתי הסוהר

עיטור הגבורה (משטרת ישראל)
עיטור האומץ (משטרת ישראל)
עיטור המופת (משטרת ישראל)
עיטורי שירות בתי הסוהר
עיטורי משטרת ישראל ושירות בתי הסוהר מוענקים לשוטרים של משטרת ישראל, למתנדבים של המשמר האזרחי ולסוהרים של שירות בתי הסוהר, בהתאם להוראות חוק העיטורים במשטרת ישראל ובשירות בתי הסוהר, תשל"ב–1972.
העיטורים

העיטורים ניתנים בשלוש רמות למי שהפגינו גבורה ואומץ יוצאי דופן במהלך שירותם:
עיטור הגבורה: השר לביטחון פנים, בהמלצת מפכ"ל המשטרה או נציב בתי הסוהר, רשאי להעניק עיטור זה על מעשה גבורה עילאית, שנעשה בעת מילוי תפקיד תוך חירוף נפש.
עיטור האומץ: המפכ"ל או נציב בתי הסוהר רשאים להעניק עיטור זה על מעשה גבורה אחר, שנעשה בעת מילוי תפקיד, תוך חירוף נפש, ושיש בו גילוי אומץ לב בלתי רגיל.
עיטור המופת: המפכ"ל או נציב בתי הסוהר רשאים להעניק עיטור המופת, על מעשה שנעשה באומץ לב וראוי לשמש מופת.
עיטורים אלה ניתן להעניק גם לאזרח שעשה מעשה גבורה עילאי תוך חירוף נפש, או מעשה שיש בו גילוי אומץ לב בלתי רגיל, או אומץ לב הראוי לשמש מופת, אגב שימוש כדין בסמכות מעצר או אגב מילוי חובה כדין לתת עזרה לשוטר בביצוע מעצר חוקי, או לנוכח עבירה משוועת או אסון ציבורי.
שני עיטורים נוספים הם:
עיטור השירות: המפכ"ל או הנציב רשאים להעניק עיטור זה, על שירות שיש בו משום תרומה בלתי רגילה להשגת יעד מיעדי המשטרה, במעשה בודד או בגילוי התמדה או דבקות מופתית במטרה. עיטור זה לא ניתן לאזרחים שלא היו שוטרים בעת האירוע.
עיטור ההתנדבות: המפכ"ל רשאי להעניק עיטור זה על שירות של מתנדב שיש בו משום תרומה בלתי רגילה להשגת יעד מיעדי המשמר האזרחי, במעשה בודד או בגילוי התמדה או דבקות מופתית במטרה.